CELEX: 22010D0076
Language: mt
Date: 2010-06-11 00:00:00
Title: Deċiżjoni tal-Kumitat Konġunt taż-ŻEE Nru 76/2010 tal- 11 ta’ Ġunju 2010 li temenda l-Anness XIII (Trasport) tal-Ftehim taż-ŻEE

16.9.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 244/34
               
            DEĊIŻJONI TAL-KUMITAT KONĠUNT TAŻ-ŻEE
      Nru 76/2010
      tal-11 ta’ Ġunju 2010
      li temenda l-Anness XIII (Trasport) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim kien emendat bid-Deċiżjoni tal-Kumitat Konġunt taż-ŻEE Nru 51/2010 tat-30 ta’ April 2010 (1).
               
            
                  (2)
               
               
                  Ir-Regolament tal-Kummissjoni (KE) Nru 1194/2009 tat-30 ta’ Novembru 2009 li jemenda r-Regolament (KE) Nru 1702/2003 li jistabbilixxi r-regoli implimentattivi għaċ-ċertifikazzjoni li l-ajruplani huma ta’ kundizzjoni tajba għat-titjir u għaċ-ċertifikazzjoni ambjentali tal-ajruplani u l-prodotti, il-partijiet u l-apparati relatati, kif ukoll għaċ-ċertifikazzjoni tad-disinn u l-organizzazzjonijiet tal-produzzjoni (2), kif ikkoreġut permezz tal-ĠU L 58, 9.3.2010, p. 23, għandu jkun inkorporat fil-Ftehim,
               
            IDDEĊIEDA DAN LI ĠEJ:
      Artikolu 1
      L-inċiż li ġej għandu jiżdied mal-punt 66p (Ir-Regolament tal-Kummissjoni (KE) Nru 1702/2003) tal-Anness XIII mal-Ftehim:
      
                  “—
               
               
                  
                     32009 R 1194: Ir-Regolament tal-Kummissjoni (KE) Nru 1194/2009 tat-30 ta’ Novembru 2009 (ĠU L 321, 8.12.2009, p. 5), kif ikkoreġut bil-ĠU L 336, 18.12.2009, p. 58 u bil-ĠU L 58, 9.3.2010, p. 23.”
               
            Artikolu 2
      It-testi tar-Regolament (KE) Nru 1194/2009, kif ikkoreġut bil-ĠU L 336, 18.12.2009, p. 58 u bil-ĠU L 58, 9.3.2010, p. 23, li għandhom jiġu ppubblikati fl-ilsien Islandiż u dak Norveġiż, fis-Suppliment taż-ŻEE ta’ Il-Ġurnal Uffiċjali tal-Unjoni Ewropea għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar it-12 ta’ Ġunju 2010, kemm-il darba ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, il-11 ta’ Ġunju 2010.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 181, 15.7.2010, p. 19.
      
         (2)  ĠU L 321, 8.12.2009, p. 5.
      
         (*)  Mhuma indikati l-ebda rekwiżiti kostituzzjonali.